లక్నో: యోగి ఆదిత్యనాథ్ సర్కార్కూ, నిన్నమొన్నటి వరకూ యూపీలో అధికారంలో ఉన్న అఖిలేష్కూ మధ్య సైకిల్ 'వార్' తప్పేలా లేదు. అఖిలేష్ తన హయాంలో సాధించిన విజయాల్లో ఒకటిగా ప్రచారం చేసుకున్న సైకిల్ ట్రాక్లను యోగి ఆదిత్యనాథ్ సర్కార్ కూల్చేయనుంది. సైకిల్ ట్రాక్లతో రోడ్లు ఇరుకుగా మారిపోవడం, ప్రజలు ఎదుర్కొంటున్న ఇబ్బందులను పరిగణనలోకి తీసుకుని ఈ కూల్చివేతలకు యోగి సర్కార్ నిర్ణయించింది. యూపీలోని పలు నగరాల్లో ఈ సైకిల్ ట్రాక్లను అఖిలేష్ ప్రభుత్వం అప్పట్లో ఏర్పాటు చేసింది. యోగి సర్కార్ తాజా నిర్ణయాన్ని పట్టణాభివృద్ధి శాఖ మంత్రి సురేష్ కుమార్ ఖాన్నా మీడియాకు తెలియజేశారు. సైకిల్ ట్రాక్లపై లెక్కకు మిక్కిలిగా వస్తున్న ఫిర్యాదులను పరిగణనలోకి తీసుకుని ప్రభుత్వం సమీక్ష జరుపుతోందని, ట్రాఫిక్ జామ్లు ఎక్కడెక్కడ చోటుచేసుకుంటున్నాయో అక్కడ సైకిల్ ట్రాక్ల కూల్చివేత ఉంటుందని ఆయన చెప్పారు. ఎక్కువ ఫిర్యాదులు వచ్చిన బరైలీలో తొలుత డిమాలిషన్ డ్రైవ్ చేపడతామన్నారు. కూల్చివేయాల్సిన ట్రాక్లను గుర్తించే బాధ్యతను పీడబ్ల్యూడీ అధికారులకు అప్పగించామని తెలిపారు. అయితే రాష్ట్రవ్యాప్తంగా కూల్చివేతలు జరుపుతారా? ఇబ్బందులు ఎదురవుతున్న చోటే జరుపుతారా అనేది మంత్రి స్పష్టం చేయలేదు. అఖిలేష్ ప్రభుత్వం చేపట్టిన పలు పథకాల నుంచి 'సమాజ్వాది' అనే పదాన్ని తొలగిస్తున్న నేపథ్యంలో యూపీ సర్కార్ తాజా నిర్ణయం అఖిలేష్ యాదవ్ను ఇరకాటంలో పెట్టే అవకాశాలున్నాయి. అఖిలేష్ తన హయాంలో లక్నో, బరైలీ, ఆగ్రా, నోయిడా, మరికొన్ని ప్రాంతాల్లో సైకిల్ ట్రాక్లు ఏర్పాటు చేసి...ఆరోగ్యానికి, పర్యావరణ పరిరక్షణకు తాము తీసుకుంటున్న చర్యలను ప్రజల్లోకి విజయవంతంగా తీసుకెళ్లారు. అయితే సైకిల్ ట్రాక్ ప్రాంతాలు ఇప్పుడు చాలా చోట్ల ఆక్రమణలకు గురవుతున్నాయి. కొద్దిరోజుల క్రితమే సైకిల్ ట్రాక్ల కూల్చివేతకు యోగి ప్రభుత్వం ఆలోచన చేస్తున్నట్టు వచ్చిన వార్తలపై అఖిలేష్ యాదవ్ తన అసంతృప్తిని బాహాటంగానే వ్యక్తం చేశారు.  ప్రధాని నరేంద్ర మోదీ నెదర్లాండ్స్లో పర్యటించినప్పుడు ఆయనకు సైకిలే బహుమతిగా ఇచ్చిన విషయాన్ని అఖిలేష్ యాదవ్ గుర్తు చేశారు. ఆసక్తికరంగా...నెదర్లాండ్లో సైకిల్ ట్రాక్ల స్ఫూర్తితోనే అఖిలేష్ యాదవ్ యూపీలో ఆ ప్రయోగం చేశారు.
lakno: yogi aadityanath sarkaarkuu, ninnamonnati varakuu upilo adhikaaramlo unna akhileshkuu madhya saikil 'war' tappela ledu. akhilesh tana hayamlo saadhinchina vijayaallo okatigaa prachaaram chesukunna saikil traaklanu yogi aadityanath sarkar koolcheyanundi. saikil traaklatho rodlu irukugaa maripovadam, prajalu edurkontunna ibbandulanu parigananaloki teesukuni ee koolchivetalaku yogi sarkar nirnayinchindi. upiloeni palu nagaraallo ee saikil traaklanu akhilesh prabhutvam appatlo erpaatu chesindi. yogi sarkar taja nirnayaanni pattanaabhivruddhi saakha mantri suresh kumar khanna mediaku teliyajesaaru. saikil traclapy lekkaku mikkiligaa vastunna firyaadulanu parigananaloki teesukuni prabhutvam sameeksha jaruputondani, trafic jaamlu ekkadekkada chotuchesukuntunnayo akkada saikil trackla koolchiveta untundani aayana cheppaaru. ekkuva firyaadulu vachina baraileelo toluta demalision drive chepadatamannaru. koolchiveyaalsina traaklanu gurtinche baadhyatanu peedabludy adhikaarulaku appaginchaamani telipaaru. ayithe raashtravyaaptamgaa koolchivetalu jaruputara? ibbandulu eduravutunna chote jaruputara anedi mantri spashtam cheyaledu. akhilesh prabhutvam chepattina palu pathakaala nunchi 'samajwadi' ane padaanni tolagistunna nepathyamlo up sarkar taja nirnayam akhilesh yaadavnu irakaatamlo pette avakaasaalunnaayi. akhilesh tana hayamlo lakno, baraili, agra, noida, marikonni praantaallo saikil traaklu erpaatu chesi...aarogyaaniki, paryaavarana parirakshanaku taamu teesukuntunna charyalanu prajalloki vijayavantamgaa teesukellaaru. ayithe saikil track praantaalu ippudu chala chotla aakramanalaku guravutunnaayi. koddirojula kritame saikil trackla koolchivetaku yogi prabhutvam aalochana chestunnattu vachina vaartalapai akhilesh yadav tana asantruptini baahaatamgaane vyaktam chesaru.  pradhaani narendra modii nedarlandslo paryatinchinappudu aayanaku saikile bahumatigaa ichina vishayaanni akhilesh yadav gurtu chesaru. aasaktikaramgaa...nedarlaandlo saikil trackla sphuurtithoonee akhilesh yadav upilo aa prayogam chesaru.